Düünbeudel

Düünbeudel () is een Dörp un Gemeen in de Samtgemeen Olendörp-Himmelpoorten in’n Landkreis Stood. De Gemeen hett .

To den Oort höört neben den Hauptoort Düünbeudel de lüttjeren Oortsdele Schregenmoor un Wittenmoor.

 Historie 

Dat eerste Mool is de Oort an’n 20. Juli 1059 in en Uurkunn von den Arzbischop von Bremen  Adalbert as Dudanebutli beneumt worrn.

Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

Bi de Gemeenreform in Neddersassen to’n 1. Juli 1972 is denn de Samtgemeen Himmelpoorten grünnt worrn, to de Düünbeudel tohöört hett. Disse Samtgemeen harr Bestand bet to’n 1. Januar 2014, as de Samtgemeen Himmelpoorten mit de Samtgemeen Olendörp to de Samtgemeen Olendörp-Himmelpoorten tohoopgahn is.

 Noom 
De Noomsdeel -beudel (hoochdüütsch -büttel) geiht op en Woort trüch, dat soveel wie Wohnplatz bedüüdt. De eerste Deel von den Noom kummt vun den ollen Vörnoom Dudo. De Oort is also no den Wohnplatz oder Hoff von en Mann Dudo beneumt.

 Inwahnertall 

 Religion 

Düünbeudel is evangeelsch-luthersch präägt un höört to dat Kaspel Himmelpoorten. Bet 1895 weer dat Dörp Deel von dat Kaspel Olendörp, is denn aver na Himmelpoorten wesselt, dat dichter bi weer.

För de Kathoolschen is de Hillig-Geist-Kark in Stood tostännig.

 Politik 
 Gemeenderoot 

+
Sitten in’n Gemeenraat Johr  FWG  2006  9  2011  9   2016  9  202111

 Börgermeester 

 1877–1892: Heinrich Schult 
 1892–1922: Hinrich Mügge 
 1922–1932: Hinrich Tiedemann 
 1932–1945: Hinrich Schuldt 
 1945–1946: Johann Bösch 
 1946–1963: Johann Brunckhorst 
 1963–1971: Johann Erhorn 
 1971–1991: Hermann Wienberg (FWG)
 1991–2016: Heinz Mügge (FWG)
  na 2016: Klaus-Peter Borchers-Saß (FWG)

 Wapen 

Dat Wapen in Blau wiest enen sülvernen Rieder mit gulden Toomtüüch, Saddel un Helm. An’n Foot von dat Schild sünd dree züngelnde Flammen. 

Dat kummt von een Saag, wo no dat an’n 29. März 1754 een groot Füer in düt Dörp geven hett. All de Hüüs, bit op fiev, hebbt brennt. Do kööm von Stood her een Rieder op en Schimmel. He hool in Düünbeudel an un reep mit bannig starke Stimm: „Bit hierher und nich wieder!“ Achterna rabacker he wieder in Richtung Himmelpoorten ohn sik ümtokieken.

 Flagg 

De Flagg von de Gemeende hett twee woogrechte Striepen, boven sülver, ünnen root, de gliek breet sünd. In de Mitt is dat Gemeendewapen opleggt.

 Kultur un wat to bekieken is 

 Bowark  

De Hollänner-Windmöhl Amanda, de 1896 in’n Oortsdeel Schregenmoor boot worrn is, warrt as dat Wohrteken von Düünbeudel ansehn. Schregenmoor liggt so twee Kilometer von’n Hauptoort af an de Bundsstraat 73.

 Sport 
De Spood von de Fuustballmannschopen vun den örtlichen SV Düünbeudel hett Düünbeudel bekannt mookt. Siet 1977 is Düünbeudel in de Fuustball-Bundesliga. In dissen Vereen warrt ok de Sportoorden Tennis, Dischtennis un Gymnastik bedreven.

Siet 1984 gifft dat enen Ried- und Fohrvereen in Düünbeudel, de in'n Juli 2006 een egen Riedhall kregen hett.

 Weertschop un Infrastruktur 

De Filiaal von de Spoor- un Kreditbank Hammoh in Düünbeudel hett 1965 apenmaakt. De Kreisspoorkass Stood hett in de Hauptstraat 13 en Filiaal.

 Verkehr 

Direkt dör den Oort löppt de veel beföhrte Bundsstraat 73, de dat Dörp mit Stood un Hamborg verbindt. Mit Heinbockel is Düünbeudel öber de Kreisstroot 57 verbunnen.

In’n Mai 2016 hett dat Dörp ne’e gele Oortsschiller kregen, op de nu ok de plattdüütsche Naam blangen den hoochdüütschen mit op steiht.

 Scholen 

Düünbeudel hett keen egen School mehr. Op Haupt- un Realschool gaht de Kinner na de Porta-Coeli-School in Himmelpoorten, op Gymnasium na’n Gymnasialtwieg von de Porta-Coeli-School oder na de Vincent-Lübeck-School in Stood.

 Footnoten 

 Weblenken 

 Websteed von de Gemeen Düünbeudel (hoochdüütsch)
 Websteed von den Sportvereen (hoochdüütsch)
 Websteed von den Ried- un Fohrvereen (hoochdüütsch)
 Websteed von den Schützenvereen (hoochdüütsch)

Kategorie:Oort
Kategorie:Landkreis Stood